કથાનક કરતાંય ચડિયાતા કેટકેટલાય દ્રશ્યો મુવી પુરી થયે અચાનક જ સ્મૃતિના પટ પર તરી વળે છે : 1) ઓપનિંગ સીન ; કે જ્યા ફટાકડાની તડાફડી બોલતી હોય છે ને ફ્રીદા’ની ખામોશ આંખો આકાશમાં તાગતી હોય છે. 2) ફ્રીદા’ના દાદી પ્રાર્થના શીખવાડતા સમયે પોતાના પાપો’ને અવગણવા કહે છે ! 3) ફ્રીદા અને એના’ની [ કમાલની કયુટી કાનુડી એવી Paula Robles ] હરેક એ હરકતો અને રમતો’ના અત્યંત સ્વાભાવિક દ્રશ્યો 4) ફ્રીદા’નું એના’ને ઝાડીઓ’માં છોડી આવવું અને સફેદ જૂઠ 5) ફ્રીદા’ના અગમ્ય મેડિકલ ટેસ્ટ્સ અને લોકોનો તે સંબંધે વિચિત્ર વ્યવહાર અને સામે આન્ટ માર્ગા’નો [ કેરિંગ ને કરીઝમેટિક એવી Bruna Cusí ] એટલો જ સહજ ને કાળજીભર્યો એટીટ્યુડ ~ યસ , આન્ટ માર્ગા અને ફ્રીદા વચ્ચે કેટકેટલી વાર તણખા ઝરે છે , સહજ સંઘર્ષ થાય છે પણ આખરે જીત પ્રેમની જ થાય છે. 6) માર્ગા અનઈઝી ફીલ કરતી હોયને સૂતી હોય ત્યારે ધીમેકથી તેણીના શ્વાસ ચાલુ છે કે નહીં તે ચેક કરતી ફ્રીદા ( કે ક્યાંક નવી મમ્મી પણ છોડીને ન ચાલી જાય ! ) 7) દાદી’ને જૂઠ કહેવું કે માર્ગા તેની પાસે ઘરના બધાય કામ કરાવે છે ! 8) અડધી રાત્રે ઘર છોડીને ચાલી જતી ફ્રીદા ! 9) અને ઓપન એન્ડિંગ . . . ‘કેટલન’ કન્ટ્રીસાઈડમાં કુદરત અને સહજતાના પર્યાય સમી આ સમર 1993 અલ્ટીમેટ વિઝ્યુઅલ મેમોઇર છે – છેલ્લા કેટલાય વર્ષોમાં આનાથી ચડિયાતું નેચરલ ફિલ્મમેકિંગ તમે નહીં જોયું હોય એની ખાતરી મારી [ સ્પેન’ની ઓફિશિયલ ઓસ્કાર એન્ટ્રી ]